CELEX: 21990A0807(01)
Language: el
Date: 1990-07-27 00:00:00
Title: Συμφωνία υπό μορφή ανταλλαγής επιστολών για την προσωρινή παράταση της ισχύος του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από 1ης έως 30 Απριλίου 1990

Avis juridique important

|

21990A0807(01)

Συμφωνία υπό μορφή ανταλλαγής επιστολών για την προσωρινή παράταση της ισχύος του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από 1ης έως 30 Απριλίου 1990  

Επίσημη Εφημερίδα αριθ. L 208 της 07/08/1990 σ. 0032

*****ΣΥΜΦΩΝΙΑ  υπό μορφή ανταλλαγής επιστολών για την προσωρινή παράταση της ισχύος του πρωτοκόλλου που προσαρτάται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από 1ης έως 30 Απριλίου 1990  Α. Επιστολή της Κοινότητας  Κύριε,  Έχω την τιμή να επιβεβαιώσω τη συμφωνία μας σχετικά με το προσωρινό καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, εν αναμονή της ολοκλήρωσης των διαπραγματεύσεων σχετικά με τις τροποποιήσεις του πρωτοκόλλου που θα συμφωνηθούν, το οποίο προσαρτάται στην αλιευτική συμφωνία:  1. Το καθεστώς που ίσχυε κατά τα δύο τελευταία χρόνια, ανανεώνεται από 1ης έως 30 Απριλίου 1990.  Η χρηματική αντιστάθμιση της Κοινότητας καθώς και η συμμετοχή της στη χρηματοδότηση ενός επιστημονικού προγράμματος της Σενεγάλης βάσει του προσωρινού καθεστώτος, θα αντιστοιχούν prorata temporis προς αυτές που προβλέπονται στα άρθρα 2 και 3 του πρωτοκόλλου που ισχύει επί του παρόντος.  Ο αυτός κανόνας prorata temporis εφαρμόζεται στο καθεστώς των υποτροφιών που προβλέπονται στο άρθρο 4 του πρωτοκόλλου.  2. Κατά την προσωρινή περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν prorata temporis προς αυτές που καθορίζονται στο παράρτημα Ι σημεία Α και Β του πρωτοκόλλου.  Θα σας ήμουν ευγνώμων εάν μου γνωρίζατε τη λήψη της παρούσας επιστολής και εκφράζατε τη συμφωνία σας για το περιεχόμενό της.  Με εξαιρετική εκτίμηση,  Εξ ονόματος  του Συμβουλίου των Ευρωπαϊκών Κοινοτήτων  Β. Επιστολή της κυβέρνησης της Δημοκρατίας της Σενεγάλης  Κύριοι,  Έχω την τιμή να επιβεβαιώσω ότι έλαβα σημερινή επιστολή σας, η οποία έχει ως εξής:  «Έχω την τιμή να επιβεβαιώσω τη συμφωνία μας σχετικά με το προσωρινό καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας, εν αναμονή της ολοκλήρωσης των διαπραγματεύσεων σχετικά με τις τροποποιήσεις του πρωτοκόλλου που θα συμφωνηθούν, το οποίο προσαρτάται στην αλιευτική συμφωνία:  1. Το καθεστώς που ίσχυε κατά τα δύο τελευταία χρόνια, ανανεώνεται από 1ης έως 30 Απριλίου 1990.  Η χρηματική αντιστάθμιση της Κοινότητας καθώς και η συμμετοχή της στη χρηματοδότηση ενός επιστημονικού προγράμματος της Σενεγάλης βάσει του προσωρινού καθεστώτος, θα αντιστοιχούν prorata temporis προς αυτές που προβλέπονται στα άρθρα 2 και 3 του πρωτοκόλλου που ισχύει επί του παρόντος.  Ο αυτός κανόνας prorata temporis εφαρμόζεται στο καθεστώς υποτροφιών που προβλέπονται στο άρθρο 4 του πρωτοκόλλου.  2. Κατά την προσωρινή περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν prorata temporis προς αυτές που καθορίζονται στο παράρτημα Ι σημεία Α και Β του πρωτοκόλλου.  Θα σας ήμουν ευγνώμων εάν μου γνωρίζατε τη λήψη της παρούσας επιστολής και εκφράζατε τη συμφωνία σας για το περιεχόμενό της. »  Έχω τη τιμή να σας επιβεβαιώσω ότι η κυβέρνηση της Δημοκρατίας της Σενεγάλης αποδέχεται το περιεχόμενο της επιστολής και ότι η επιστολή σας καθώς και η παρούσα επιστολή αποτελούν συμφωνία, σύμφωνα με την πρότασή σας.  Με εξαιρετική εκτίμηση,  Για την κυβέρνηση  της Δημοκρατίας της Σενεγάλης